cyanic-selkie/wikianc huggingface dataset:
Δημοκρίτειο Πανεπιστήμιο Θράκης
Τμήματα
Οι διπλωματούχοι Μηχανικοί Παραγωγής και Διοίκησης μπορούν να εγγράφονται στο Τεχνικό Επιμελητήριο Ελλάδας, στο Μητρώο Εργοληπτικών Επιχειρήσεων, στο Μητρώο Εμπειρίας Κατασκευαστών και στη Γνωμοδοτική Επιτροπή Μελετών, για τα αντίστοιχα έργα.
Τα πέντε τμήματα της Ξάνθης, αποτελούν την Πολυτεχνική Σχολή.
Στεγασμένη κατά ένα μέρος στο κέντρο της πόλης αλλά και με συνεχή ανάπτυξη κτηρίων και υποδομών της στην Πανεπιστημιούπολη των Κιμμερίων, στα βορει­οανατολικά της Ξάνθης, η Πολυτεχνική Σχολή αποτελείται από πέντε Τμήματα, από τα οποία απονέμεται Δίπλωμα Μηχανικού μετά από δετή φοίτηση, αλλά και μεταπτυχιακοί και διδακτορικοί τίτλοι μετά από φοίτηση στα αντίστοιχα μεταπτυ­χιακά προγράμματα σπουδών.
Η Πολυτεχνική Σχολή της Ξάνθης αποτελείται απο τα παρακάτω τμήματα:
Λόγω των έργων που γίνονται τα τελευταία χρόνια, για την δημιουργία της Πανεπιστημιούπολης Κιμμερίων που δεν έχει ολοκληρωθεί, κάποια τμήματα βρίσκονται εντός της Πόλης, και κάποια εκτός στην νεά Πανεπιστημιούπολη σε απόσταση 2,33km μεταξύ τους, και 2,8km απο το κέντρο της Ξάνθης.
Μέλες Ζενάουι
Παραπομπές
Κατηγορία:Πρόεδροι της Αιθιοπίας Κατηγορία:Δικτάτορες Κατηγορία:Πρωθυπουργοί της Αιθιοπίας
Δημοκρίτειο Πανεπιστήμιο Θράκης
Τμήματα
Στην Πανεπιστημιούπολη που βρίσκεται εντός της πόλης βρίσκονται:
Στην Πανεπιστημιούπολη Κιμμερίων βρίσκονται:
Τέλος στις εστίες Κιμμερίων βρίσκονται:
Στην Αλεξανδρούπολη:
Τμήμα Ιατρικής (1984)
Το Τμήμα Ιατρικής του ΔΠΘ ιδρύθηκε το 1977 (Νόμος 641/1977) και άρχισε να λειτουργεί το ακαδημαϊκό έτος 1984-1985 (ΠΔ 573/1982) στην Αλεξανδρούπολη της Θράκης. Αντιμετωπίζοντας στο μέγιστο τις αντιξοότητες του ακριτικού Πανεπιστημίου, έχει σήμερα να επιδείξει μια εντυπωσιακή πορεία, με διδακτικό έργο που αντεπεξέρχεται πλήρως στις σημερινές απαιτήσεις προπτυχιακής εκπαίδευσης και μεταπτυχιακής ειδίκευσης υψηλού επιπέδου, ερευνητικό έργο καταξιωμένο διεθνώς με σημαντική παρουσία στον επιστημονικό τύπο, και παροχή υπηρεσιών υγείας υψηλών προδιαγραφών στον πληθυσμό της ευρύτερης περιοχής.
Με συνεχείς προσπάθειες επιστημονικής και τεχνολογικής αναβάθμισης, το Τμήμα έχει γίνει πόλος έλξης για επιστήμονες κύρους από την Ελλάδα και το εξωτερικό. Σήμερα οι συνεργασίες με ερευνητικά και ακαδημαϊκά ιδρύματα του εσωτερικού και του εξωτερικού αυξάνονται συνεχώς, όπως και η συμμετοχή σε χρηματοδοτούμενα ερευνητικά και αναπτυξιακά προγράμματα. Το Τμήμα επίσης διοργανώνει σημαντικό αριθμό συνεδρίων και ημερίδων με συμβολή στην επιστημονική έρευνα και εκπαίδευση, αλλά και στην πολιτιστική ζωή της τοπικής κοινωνίας.
Με έντονο προσανατολισμό στις νέες εξελίξεις και τον εκσυγχρονισμό της εκπαιδευτικής διαδικασίας, έχει να παρουσιάσει ένα ιδιαίτερα ελκυστικό πρόγραμμα προπτυχιακών σπουδών για την πλήρη κατάρτιση και άσκηση των φοιτητών σε όλους τους τομείς της ιατρικής επιστήμης, ενώ οργανώνει και μεταπτυχιακά προγράμματα εξειδίκευσης.
Το επίπεδο των υπηρεσιών υγείας που παρέχει έχει συγκρατήσει τον πληθυσμό της ευρύτερης ακριτικής περιοχής παρέχοντας για πρώτη φορά ένα σημαντικό αίσθημα ασφάλειας, ενώ έχει κατορθώσει να προσελκύει ασθενείς και από άλλες περιοχές της Ελλάδας. Σε αυτό συμβάλλει και η άριστη υποδομή του νέου Πανεπιστημιακού Νοσοκομείου στην Αλεξανδρούπολη, που δημιουργεί τις απαραίτητες προϋποθέσεις για προσφορά υπηρεσιών υγείας υψηλού επιπέδου.
Τέλος, θα πρέπει να τονισθεί η συμβολή του Τμήματος στην πολιτιστική και πνευματική ζωή του τόπου, με έντονη και ενεργό συμμετοχή των μελών του σε πολιτιστικούς συλλόγους και δρώμενα, που χαίρει της αποδοχής και κερδίζει την συμπαράσταση της τοπικής κοινωνίας.
Τμήμα Μοριακής Βιολογίας και Γενετικής (2000)
Κατά τα δύο πρώτα έτη των σπουδών οι φοιτητές εξοικειώνονται με τις βασικές έννοιες και αρχές των Μοριακών Βιοεπιστημών καθώς και με τις σύγχρονες μεθόδους και τεχνικές. Κατά το τρίτο και τέταρτο έτος εμβαθύνουν στη μελέτη της Μοριακής Βιολογίας και Γενετικής και των εφαρμογών τους, ενώ έχουν την ευκαιρία να παρακολουθήσουν τις σύγχρονες και αναδυόμενες τάσεις σε εξειδικευμένα πεδία μέσα από τα μαθήματα επιλογής. Η πτυχιακή ερ­γασία κατά το τελευταίο εξάμηνο αποτελεί πρωτότυπη ερευνητική εργασία και εκπονείται στο Πανεπιστήμιο ή σε Ερευνητικούς φορείς.
Οι απόφοιτοι του Τμήματος απασχολούνται σε Ερευνητικά Ιδρύματα, σε νοσοκομεία και άλλους φορείς του τομέα της Υγείας, στη βιομηχανία (φαρμακοβιομηχανία, βιομηχανία τροφίμων κ.ά) και στην εκπαίδευση. Πολλοί απόφοιτοι συνεχίζουν τις σπουδές τους στην Ελλάδα και στο εξωτερικό με χρηματοδότηση από ανταγωνιστικές υποτροφίες. Το Τμήμα ΜΒΓ προσφέρει το Πρόγραμμα Μεταπτυχιακών Σπουδών στη “Μετα­φραστική Έρευνα στη Μοριακή Βιολογία & Γενετική".
Τα δύο τμήματα αποτελούν την Σχολή Επιστημών Υγείας.
Στην Πανεπιστημιούπολη της Δραγάνας, σε νέα, σύγχρονα και λειτουργικά κτήρια δίπλα στο Πανεπιστημιακό Νοσοκομείο Αλεξανδρούπολης.
Παιδαγωγική Σχολή:
Παιδαγωγικό Τμήμα Δημοτικής Εκπαίδευσης (1986)
Το Παιδαγωγικό Τμήμα Δημοτικής Εκπαίδευσης έχει ως κύρια αποστολή να προωθήσει την εκπαίδευ­ση για όλους, ιδιαίτερα στην πρώτη βαθμίδα, καθώς και την αριστεία στην εκπαίδευση και σε συναφείς τομείς της επαγγελματικής πρακτικής και της έρευνας. Προς αυτή την κατεύθυνση, το έργο που παρέ­χεται από το Τμήμα στοχεύει: α) στην παροχή υψηλής ποιότητας μάθησης και διδασκαλίας, που βασίζε­ται στην έρευνα και συνδέεται με την επαγγελματική πρακτική και β) στην ερευνητική δραστηριοποίηση σε εθνικό και διεθνές επίπεδο. Σήμερα, το Τμήμα υποστηρίζει περισσότερους από 1.300 προπτυχια­κούς και μεταπτυχιακούς φοιτητές, οι οποίοι συνεχίζουν τη σταδιοδρομία τους ως εκπαιδευτικοί ή/και ως ερευνητές στην Ελλάδα και στο εξωτερικό και διεξάγουν σημαντική έρευνα σε ζωτικούς τομείς της εκπαίδευσης.
Το Τμήμα προσφέρει τα Προγράμματα Μεταπτυχιακών Σπουδών® "Στελέχη Εκπαίδευσης στις Επιστήμες της Αγωγής" και «Επιστήμες της Αγωγής: Εκπαίδευση στα Μαθηματικά & Φυσικές Επιστήμες».
Τμήμα Επιστημών της Εκπαίδευσης στην Προσχολική Ηλικία (1987)
Το Τμήμα Επιστημών της Εκπαίδευσης στην Προσχολική Ηλικία, στα χρόνια που πέρασαν από την ίδρυση του αναπτύχθηκε ως ένα επιστημονικά αξιόπιστο Πανεπιστημιακό Τμήμα εκπαίδευ­σης εκπαιδευτικών παιδιών προσχολικής ηλικίας, με σαφή προσανατολισμό στις σύγχρονες θεωρητικές και διδακτικές προσεγγίσεις των Επιστημών της Εκπαίδευσης.
Σκοπός του Προγράμματος Σπουδών του Τμήματος είναι να διαμορφώσει εκπαιδευτικούς-ερευνητές που να είναι σε θέση να ερμηνεύουν, να αναλύουν την εκπαιδευτική και κοινωνική πραγματικότητα και να αναπροσαρμόζουν ως επαγγελματίες εκπαιδευτικοί τις επιλογές τους κατά τη διάρκεια της εκ­παιδευτικής πράξης.
Το Τμήμα προσφέρει το Πρόγραμμα Μεταπτυχιακών Σπουδών «Επιστήμες της Αγωγής: Καινοτόμες Παιδαγωγικές Προσεγγίσεις σε Πολυπολιτισμικά Εκπαιδευτικά Περιβάλλοντα».
Τα δύο παιδαγωγικά τμήματα της Αλεξανδρουπολής αποτελούν την Σχολή Επιστημών της Αγωγής.
Η Σχολή Επιστημών Αγωγής στεγάζεται σε κτηριακό συγκρότημα στη Νέα Χηλή, στη δυτική είσοδο της Αλεξανδρούπολης.
Στην Ορεστιάδα:
Τμήμα Δασολογίας, Διαχείρισης Περιβάλλοντος και Φυσικών Πόρων (1999)
Αυτές οι αρχικές ανησυχίες οδήγησαν στην δημιουργία Πανεπιστημιακών Ιδρυμάτων στη Μεσευρώπη και αργότερα στην υπόλοιπη ήπειρο, φυσικά και στη χώρα μας. Έτσι, στην Ελλάδα η πρώτη Ανώτατη Δασολογική Σχολή ιδρύθηκε και λειτούργησε το 1917 στην Αθήνα απ' όπου και μεταφέρθηκε το 1927 στην Θεσσαλονίκη για να αποτελέσει μια από τις πρώτες εκπαιδευτικές μονάδες του νεοσύστατου Πανεπιστημίου Θεσσαλονίκης.
Το Τμήμα Δασολογίας και Διαχείρισης Περιβάλλοντος και Φυσικών Πόρων του Δημοκριτείου Πανεπιστημίου Θράκης με έδρα την Ορεστιάδα άρχισε να λειτουργεί από το ακαδημαϊκό έτος 1999-2000 με την εισαγωγή των πρώτων φοιτητών. Στο τρέχον ακαδημαϊκό έτος θα δεχθεί περίπου 105 φοιτητές.
Σύμφωνα με το άρθρο 1 του Π.Δ. 203/99, ο σκοπός της ίδρυσης και λειτουργίας του νέου τμήματος είναι η καλλιέργεια και προαγωγή της Δασολογικής επιστήμης, και της επιστήμης του περιβάλλοντος με ιδιαίτερη έμφαση, στην κατεύθυνση της διαχείρισης των φυσικών πόρων και την κατάρτιση επιστημόνων ικανών να μελετούν, ερευνούν, κατανοούν και εφαρμόζουν σύγχρονες μεθόδους για την ανάπτυξη, βελτίωση, προστασία και διαχείριση των δασών και δασικών εκτάσεων και του φυσικού περιβάλλοντος.
Η Δασολογία αποτελεί μία επιστήμη που βασίζεται στις αρχές των θετικών επιστημών όπως η Φυσική, τα Μαθηματικά, η Βοτανική, η Ζωολογία, η Ορυκτολογία, η Μετεωρολογία και η Χημεία. Όμως χρειάζεται και την υποστήριξη από θεωρητικές επιστήμες όπως η Οικονομική αλλά και εφαρμοσμένες όπως η Τοπογραφία. Με αυτό τον τρόπο δημιουργεί το δικό της οικοδόμημα από παρεμφερείς επιστημονικούς κλάδους. Σε ορισμένους από αυτούς συνεργάζεται με επιστήμονες άλλων κλάδων κυρίως μηχανικούς, χημικούς και βιολόγους.
Το Τμήμα Δασολογίας και Διαχείρισης Περιβάλλόντος και Φυσικών Πόρων ευελπιστεί ότι με την εκπαίδευση, την έρευνα, τα συγγράμματα και άλλα δημοσιεύματα καθώς και την γενικότερη δραστηριότητα του προσωπικού και των αποφοίτων του να συντελέσει σημαντικά στην ανάπτυξη της Δασολογικής Επιστήμης, στη βελτίωση της διαχείρισης και αξιοποίησης των ελληνικών δασών και γενικότερα των φυσικών πόρων και την προστασία του φυσικού περιβάλλοντος της χώρας.
Τμήμα Αγροτικής Ανάπτυξης (1999)
Αποστολή του Τμήματος Αγροτικής Ανάπτυξης, όπως αυτή περιγράφεται στο ιδρυτικό ΦΕΚ (179/6-9-1999 Π.Δ. 208 άρθρο 1), είναι "... να καλλιεργεί και να προάγει την επιστήμη της Γεωπονίας με προσανατολισμό τις νέες τεχνολογικές εξελίξεις στην επιστήμη αυτή, τις εξελίξεις στους τομείς της οικονομικής και κοινωνικής ανάπτυξης και τις τεχνικές και κοινωνικές διαδικασίες ανάπτυξης του αγροτικού χώρου...".
Το Τμήμα Αγροτικής Ανάπτυξης είναι στελεχωμένο με επιστημονικό προσωπικό που διαθέτει τυπικά και ουσιαστικά προσόντα υψηλής ποιότητας και βρίσκεται στο πλευρό των φοιτητών ώστε να επιτυγχάνεται η άρτια εκπαίδευσή τους. Πολλοί από τους αποφοίτους του Τμήματος διακρίνονται στον επαγγελματικό στίβο, ενώ αρκετοί συνεχίζουν τις σπουδές τους σε μεταπτυχιακό επίπεδο σε πανεπιστήμια της Ελλάδας και του εξωτερικού. Από το ακαδημαϊκό έτος 2007-2008 λειτουργεί το Μεταπτυχιακό Πρόγραμμα Σπουδών του Τμήματος με στόχο την παραγωγή ικανών και εξειδικευμένων στελεχών σε αντικείμενα σχετικά με την αγροτική ανάπτυξη.
Το Τμήμα Αγροτικής Ανάπτυξης στεγάζεται σε ένα συγκρότημα τεσσάρων κτιρίων, τα οποία βρίσκονται στον πολεοδομικό ιστό της Ορεστιάδας, περίπου 500 μέτρα από την κεντρική πλατεία της πόλης. Οι ανάγκες της φοιτητικής μέριμνας (σίτιση, στέγαση) καλύπτονται από καινούργιες φοιτητικές εστίες με εστιατόρια, οι οποίες πληρούν όλες τις σύγχρονες προδιαγραφές και εξασφαλίζουν την άνετη διαμονή των φοιτητών.
Η Σχολή Επιστημών Γεωπονίας και Δασολογίας αποτελείται από δύο Τμήματα που στεγάζονται σε κτηριακό συγκρότημα κοντά στο κέντρο της Ορεστιάδας και χορη­γούν πτυχίο μετά από φοίτηση 10 εξαμήνων, προσφέροντας παράλληλα σπουδές σε μεταπτυχιακό και διδακτο­ρικό επίπεδο.
Εξωτερικές συνδέσεις
Κατηγορία:Πανεπιστήμια στην Ελλάδα
Τζόνι Ντάνκαν
Ο Τζόνι Ντάνκαν (αγγλικά: Johnny Duncan, 5 Οκτωβρίου 1938 – 14 Αυγούστου 2006) ήταν Αμερικανός τραγουδιστής της country. Γεννήθηκε στο Τέξας και πέθανε από καρδιακή προσβολή, το 2006.
Δισκογραφία
Κατηγορία:Αμερικανοί τραγουδιστές
Ιππάλκιμος
Στην ελληνική μυθολογία, το όνομα Ιππάλκιμος (αρχαία ελληνικά: Ἱππάλκιμος) μπορεί να αναφέρεται σε:
1. Ιππάλκιμος, γιος του Ιτόνου (γιου του Βοιωτού), και από τη σύζυγό του Αστερόπη πατέρας του Πηνέλεω. Άλλες παραλλαγές του ονόματός του ήταν Ιππάλκιμας, Ίππαλκμος) και Ίππαλμος.
Syllogae minores
Με τον όρο Syllogae minores (δηλαδή «ελάσσονες συλλογές») αποκαλούνται στη διεθνή βιβλιογραφία μικρές συλλογές ελληνικών επιγραμμάτων, οι οποίες είναι μέρος της λεγόμενης Ελληνικής Ανθολογίας ή όπως λέγεται του «ελληνικού επιγράμματος», του γενικότερου συνόλου των ελληνικών επιγραμμάτων. Ο όρος minores (ελάσσονες) δίνεται σε αντίθεση με τις μεγάλες και σημαντικές συλλογές της Παλατινής Ανθολογίας ή της Ανθολογίας του Πλανούδη. Μερικές από τις συλλογές αυτές θεωρούνται σημαντικές λόγω των επιγραμμάτων που περιέχουν (κάποια δε βρίσκονται σε καμιά από τις άλλες συλλογές), ενώ άλλες έχουν στενή εξάρτηση από γνωστές πηγές, κυριώτερα την Ανθολογία του Πλανούδη.
Τις Syllogae minores αποτελούν οι συλλογές (οι συλλογές αυτές συντομογραφούνται με τη λέξη Sylloge ή Syll. και ένα ή περισσότερους χαρακτήρες όπως φαίνεται παρακάτω) :
Αναφορές
Κατηγορία:Ελληνική Ανθολογία Κατηγορία:Βιβλιογραφία
Deus Ex Machina (συγκρότημα)
Οι Deus Ex Machina είναι ελληνικό hardcore συγκρότημα που δημιουργήθηκε το 1989 στην Αθήνα από τους Δημήτρη Σπυρόπουλο και Δημήτρη Μάνθο. Ο Σπυρόπουλος και ο ντράμερ του συγκροτήματος Γιάννης Βεναρδής καθώς και ο πρώην τους τραγουδιστής Νίκος (Τσουλούφις) Χαραλαμπόπουλος είναι βετεράνοι της Πανκ σκηνής της δεκαετίας του '80 (προερχόμενοι και οι τρεις από τους Αδιέξοδο, ενώ ο Βεναρδής έπαιξε και στους Γενιά του Χάους και Λευκή Συμφωνία).
Έχουν κάνει πολλές συναυλίες στην Ελλάδα και στο εξωτερικό, όπως στη Biennale 2000 στο Τορίνο και μια σειρά από εμφανίσεις με αντιπολεμικό χαρακτήρα στα Βαλκάνια, ιδιαίτερα στην Γιουγκοσλαβία. Οι στίχοι του συγκροτήματος είναι συχνά πολιτικοί με αναφορές σε θέματα όπως ο πόλεμος στο Ιράκ και το κίνημα Εθνικής Απελευθέρωσης Στρατού των Ζαπατίστας του Μεξικού.
Κατά τη διάρκεια της πορείας τους έχουν ανοίξει συναυλίες συγκροτημάτων όπως οι Dubrovniks, New Model Army, Madball, Public Enemy και Βuzzcocks.
Βασική δισκογραφία
μικρογραφία|αριστερά|Το εξώφυλλο του άλμπουμ Worlds Apart Sessions.
Εξωτερικοί σύνδεσμοι
Κατηγορία:Ελληνικά punk rock συγκροτήματα Κατηγορία:Ελληνικά μουσικά συγκροτήματα
Νεποτισμός
Ο νεποτισμός ή οικογενειοκρατία είναι το φαινόμενο της διαδοχής ή προβαδίσματος ορισμένων ατόμων για την κάλυψη θέσεων, πολλές φορές σημαντικών ή και κρίσιμων, με αποφασιστικό κριτήριο τη βιολογική, τη συγγενική ή τη στενά φιλική σχέση που έχουν με άλλους. Ο όρος νεποτισμός προέρχεται από τη λατινική λέξη nepos, που σημαίνει "ανεψιός", και πηγάζει από την τακτική των Καθολικών Παπών και Επισκόπων να αναθέτουν σημαντικές θέσεις στα ανήψια τους.
Το φαινόμενο εκδηλώνεται με την παραχώρηση φήμης, θέσεων και αξιωμάτων σε συγγενείς και φίλους. Είναι η εκμετάλλευση από κάποιον του αξιώματος ή της θέσης που κατέχει, για να προωθήσει συγγενικά ή άλλα πρόσωπα του περιβάλλοντός του σε θέσεις κι αξιώματα χωρίς αξιοκρατικά κριτήρια. Παρουσιάζεται πολλές φορές ως αποτέλεσμα εκλογικής διαδικασίας και μπορεί να είναι καταφανώς σκόπιμη ή να καλύπτεται κάτω από ιστορικούς, κοινωνικούς ή οικονομικούς περιορισμούς.
Η πρακτική αυτή εμφανίζεται σε πολλούς τομείς όπως η πολιτική, η θρησκεία, η ψυχαγωγία, ο αθλητισμός και άλλα. Στην έντονή της μορφή σχετίζεται και με τον ρατσισμό και τα φαινόμενα αποκλεισμού, ιδιαίτερα όταν λειτουργεί αρνητικά για πρόσωπα στα οποία δεν καταλογίζεται τίποτε άλλο παρά το γεγονός ότι έτυχε να φέρουν ένα συγκεκριμένο όνομα.
Στην Ελλάδα
Η κατάσταση αυτή που συναντάται συχνά στην Ελλάδα αναπαράγεται και διαιωνίζεται αυτόματα όταν συνδεθεί με τη δύναμη της οικονομικής ή πολιτικής εξουσίας. Είναι τόσο πολύ καλά αφομοιωμένη στην Ελληνική κοινωνία που δεν προκαλεί έκπληξη ή σοκ η δημόσια εμφάνισή της. Αντίθετα, δεν είναι λίγες οι φορές που θεωρείται αυτονόητη ως φόρος τιμής ή υποχρέωση στον αποβιώσαντα πρόγονο μιας προσωπικότητας η επιλογή του απογόνου του ως το άτομο που θα καλύψει το κενό που προέκυψε.
Συνδέεται με τον κομματισμό, μια οικογενειοκρατία με την ευρεία έννοια, αλλά και τη διαφθορά, αφού ενθαρρύνει ανήθικες αν και όχι πάντα παράνομες συναλλαγές.
Εξωτερικοί σύνδεσμοι
Κατηγορία:Πολιτική ορολογία Κατηγορία:Διαφθορά Κατηγορία:Διάκριση Κατηγορία:Ομαδικές διεργασίες Κατηγορία:Πολιτική διαφθορά
Ορφικές πινακίδες
thumb|right|350px|Ορφική πινακίδα από το Ιππόνιο της Μεγάλης Ελλάδας. Οι ορφικές πινακίδες ήταν ταφικά κτερίσματα των αρχαίων Ελλήνων.
Περιγραφή
Οι ορφικές πινακίδες ήταν λεπτά χρυσά ελάσματα, διπλωμένα ή τυλιγμένα και τοποθετημένα κοντά στα χέρια ή στο στόμα του νεκρού, ή μέσα σε φυλακτήριο δεμένο στο λαιμό. Είναι τυπωμένα με κείμενα που περιείχαν πληροφορίες και οδηγίες προς το νεκρό για να περάσει με ασφάλεια στον άλλο κόσμο και να αποκτήσει την ευμένεια των θεών. Βρέθηκαν κυρίως στην Μεγάλη Ελλάδα, στην Βόρειο Ελλάδα και στην Κρήτη. Χρονολογούνται από τον 4ο αιώνα π.Χ. μέχρι τον 2ο αιώνα μ.Χ.
Εξωτερικοί σύνδεσμοι
Κατηγορία:Ταφικά έθιμα Κατηγορία:Αρχαία ελληνική θρησκεία Κατηγορία:Ρωμαϊκή θρησκεία
Φεστιβάλ φωτός του Άμστερνταμ
μικρογραφία|Amsterdam Light Festival 2014 Το φεστιβάλ φωτός στο Άμστερνταμ είναι ένα ετήσιο φεστιβάλ φωτισμού, που πραγματοποιείται από το 2012 στο κέντρο της πόλης. Συνήθως, πραγματοποιείται στο διάστημα μεταξύ Νοεμβρίου-Ιανουαρίου. Κατά τη διάρκεια του φεστιβάλ, εκτίθενται ειδικά για την περίσταση διάφορα έργα και εγκαταστάσεις φωτισμού, είτε μέσα στον ποταμό Άμστελ είτε χερσαία, που έχουν σχεδιαστεί από διεθνείς και σύγχρονους καλλιτέχνες, σχεδιαστές ή αρχιτέκτονες. Οποιοσδήποτε θεωρεί πώς έχει μια καλλιτεχνική φλέβα μπορεί να συμμετάσχει και να δει την δημιουργία του να παίρνει σάρκα και οστά κοσμώντας το Άμστερνταμ. Από την πρώτη ιδέα μέχρι την τελική υλοποίηση, οι προετοιμασίες για το project διαρκούν 15 μήνες. Το 2018, με κεντρικό σύνθημα το γνωστό απόφθεγμα του Καναδού επιστήμονα Marshall Macluhan, το "Μέσο είναι το Μήνυμα", το Άμστερνταμ φωτίστηκε με 30 δημιουργίες καλλιτεχνών από τις συνολικά 600 αιτήσεις, που εστάλησαν στη διοργάνωση.
Το επόμενο φεστιβάλ, η όγδοη έκδοσή του, θα πραγματοποιηθεί από τις 28 Νοεμβρίου 2019 έως τις 18 Ιανουαρίου 2020. <mapframe latitude="52.381887" longitude="4.899216" zoom="11" lang="en" width="400" height="426" align="center" />
Amsterdam Light Festival 2018/2019
Με βάση το κεντρικό σύνθημα, η φετινή έκδοση περιστρέφεται γύρω από την σπουδαιότητα πού έχουν εξίσου το ίδιο το μήνυμα αλλά και το μέσο με το οποίο στέλνουμε το μήνυμα. Ουσιαστικά, τα εκθέματα χρησιμοποιούν την πόλη και το φως για να αφηγηθούν ιστορίες. Για παράδειγμα, σε μία από τις δημιουργίες το κινούμενο φως χρησιμοποιείται για να οπτικοποιήσει μια διαδικασία παρόμοια με την δραστηριότητα του εγκεφάλου. Τιτλοφορείται με το όνομα A.N.N., δηλαδή το νευρωνικό δίκτυο, το οποίο παραπέμπει σε ένα κατασκεύασμα πού λαμβάνει, προωθεί και μεταβιβάζει πληροφορίες από νευρώνα σε νευρώνα. Στην επίσημη ιστοσελίδα μπορεί κανείς να βρει αναρτημένα όλα τα εκθέματα και τις ιστορίες από την πρώτη, κιόλας, έκδοση του φεστιβάλ. Τέλος, όλα αυτά μπορεί κάποιος να τα απολαύσει απολαμβάνοντας τη βόλτα του δωρεάν με τα πόδια, με το ποδήλατο, με κάποια βάρκα στα κανάλια του Άμστελ ή όποιος επιθυμεί κάτι πιο οργανωμένο κατόπιν κράτησης μπορεί να κλείσει κάποια ξενάγηση.
'One Lamp: Jeroen Henneman'
Τιμώμενο πρόσωπο για την περσινή χρονιά αποτελεί ο Jeroen Henneman, εικαστικός καλλιτέχνης πού δραστηριοποιείται στο Άμστερνταμ. Δύο έργα του ήταν τοποθετημένα σε περίοπτες θέσεις ενώ το “One Lamp” (περιορισμένης διαθεσιμότητας) ήταν διαθέσιμο σε όποιον επιθυμούσε να το αγοράσει.
Εκπαιδευτικοί στόχοι
850 μαθητές από 20 διαφορετικά σχολεία συμμετείχαν σε ομιλίες και σεμινάρια για την τέχνη του φωτός και στη συνέχεια δημιουργούν ένα δικό τους έργο, το οποίο στη συνέχεια αποτελεί μέρος του φεστιβάλ.
Παραπομπές
Κατηγορία:Άμστερνταμ
Κέριντγουεν
Στην ουαλική κελτική μυθολογία, η Κέριντγουεν είναι μάγισσα, μητέρα του Ταλιέσιν, του Μόρφραν και μιας όμορφης κόρης, της Crearwy. Σύζυγός της είναι ο Tegid Voel.
Ο Μόρφραν ήταν ανατριχιαστικά άσχημος, οπότε η Κέριντγουεν προσπάθησε να του δώσει σοφία. Σε ένα μαγικό καζάνι ξεκίνησε να φτιάχνει ένα φίλτρο σοφίας, που θα χρειαζόταν ένα χρόνο και μια μέρα για να ετοιμαστεί. Ο τυφλός Μόρντα κρατούσε αναμμένη τη φωτιά κάτω από το καζάνι, ενώ ο Γκουίον, ένα μικρό αγόρι, ανακάτευε το μείγμα. Οι πρώτες τρεις σταγόνες από το μείγμα αυτό έδιναν σοφία και το υπόλοιπο ήταν δηλητήριο. Ανακατεύοντας το φίλτρο, τρεις καυτές σταγόνες έπεσαν πάνω στο χέρι του Γκουίον, ο οποίος ενστικτωδώς από τον πόνο έβαλε το χέρι στο στόμα του, αποκτώντας έτσι μεγάλη σοφία και γνώση.
Η Κέριντγουεν κυνήγησε τον Γκουίον. Αυτός μεταμορφώθηκε σε λαγό κι εκείνη έγινε σκύλος. Αυτός έγινε ψάρι κι έπεσε σε ένα ποτάμι κι εκεί έγινε ενυδρίδα. Μεταμορφώθηκε σε πουλί κι εκείνη τον κυνήγησε σαν γεράκι. Τελικά, ο Γκουίον μεταμορφώθηκε σε ένα σπόρο καλαμπόκι κι η Κέριντγουεν έγινε κότα και τον έφαγε. Όταν έμεινε έγκυος, η Κέριντγουεν ήξερε πως θα γεννιόταν ο Γκουίον, γι' αυτό αποφάσισε να σκοτώσει το βρέφος. Όταν γεννήθηκε, όμως, ήταν τόσο όμορφος που δεν μπορούσε να το κάνει κι έτσι τον πέταξε στον ωκεανό. Το βρέφος σώθηκε κι έγινε ο θρυλικός βάρδος Ταλιέσιν.
Κατηγορία:Κελτική μυθολογία Κατηγορία:Θεότητες της μαγείας
Encyclopædia Iranica
Η προοπτική της εγκυκλοπαίδειας ξεπερνά τα όρια του Ιράν (γνωστό επίσης ως "Περσία") και αγκαλιάζει το ευρύτερο πολιτισμικό Ιράν (κυρίως το Αφγανιστάν, το Τατζικιστάν, τμήματα της Ανατολίας και του Κουρδιστάν) όπως και άλλες γεωγραφικές περιοχές στις οποίες κυριαρχούσαν ενίοτε οι Ιρανικές γλώσσες: Καυκασία, νότια Ασία, κεντρική Ασία και Μεσοποταμία. Καλύπτονται επίσης και ζητήματα σχέσεων του ιρανικού κόσμου με άλλους πολιτισμούς όπως είναι η Κίνα, ορισμένες ευρωπαϊκές χώρες κ.λπ.
Το εγχείρημα έχει εκδώσει ήδη 15 τόμους, με προοπτική να εκδώσει ένα σύνολο 45 περίπου τόμων. Το πλήρες κείμενο των καταχωρήσεων είναι ελεύθερα διαθέσιμο κωδικοποιημένο με unicode.
Σχετικά ζητήματα
Στις 25 Μαρτίου, 2007, το Associated Press δημοσίευσε μια αναφορά για την Encyclopædia Iranica εισάγοντάς τη σε ένα μεγαλύτερο κοινό. Την ιστορία αναπαρήγαγαν διάφορα μέσα, έντυπα και διαδικτυακά. Για παράδειγμα, το CNN International τροποποίησε την αρχική αναφορά εισάγοντας σχετική προπαγάνδα στον ιστότοπό του. Το άρθρο χωρίς καμία προγενέστερη επαφή με τα γραφεία της Encyclopædia Iranica περιείχε σοβαρές ανακρίβειες όπως "η ιρανική κυβέρνηση αντιτίθεται με πικρία στην εγκυκλοπαίδεια" όπως επίσης και ανακριβείς πληροφορίες για τον καθ. E. Yarshater. Αυτές οι ανακρίβειες ώθησαν την Encyclopædia Iranica να δημοσιεύσει επίσημη απάντηση.
Εξωτερικοί σύνδεσμοι
Κατηγορία:Πολιτισμός του Ιράν Κατηγορία:Εγκυκλοπαίδειες
Βασίλειος Σύρος
Ο Βασίλειος Σύρος είναι Έλληνας ιστορικός της πολιτικής σκέψης, Εταίρος στο Clare Hall στο Πανεπιστήμιο του Κέιμπριτζ και Διευθυντής του Προγράμματος Early Modern Greek Culture στο Medici Archive Project στη Φλωρεντία της Ιταλίας. Είναι επίσης Ερευνητικός Εταίρος στο Institute for European Global Studies στο Πανεπιστήμιο της Βασιλείας. Τα κύρια ερευνητικά και διδακτικά του ενδιαφέροντα επικεντρώνονται στη συγκριτική εξέταση των μεσαιωνικών, Αναγεννησιακών και πρώιμων νεωτερικών χριστιανικών, ισλαμικών και εβραϊκών πολιτικών παραδόσεων. Επιπλέον, έχει ασχοληθεί με τις διαπολιτισμικές σχέσεις ανάμεσα σε Δυτικές Ευρωπαϊκές και άλλες κοινωνίες, όπως η Βυζαντινή Αυτοκρατορία, η Οθωμανική Αυτοκρατορία και η Αυτοκρατορία των Μουγκάλ. Τέλος, ο Σύρος έχει επιδοθεί στη συγκριτική εξέταση διαφόρων μοντέλων πολιτικής και στρατιωτικής ηγεσίας και πολιτιστικής και δημόσιας διπλωματίας.
Επιστημονική σταδιοδρομία
Ο Βασίλειος Σύρος έλαβε το διδακτορικό του στη μεσαιωνική και νεότερη ιστορία από το Πανεπιστήμιο της Χαϊδελβέργης το 2003. Επίσης, εξειδικεύτηκε στην ιστορία των εβραϊκών ιδεών στη Hochschule für Jüdische Studien Heidelberg. Στη συνέχεια διεξήγαγε μεταδιδακτορική έρευνα πάνω στην αραβική φιλοσοφία στο Πανεπιστήμιο του Μονάχου και στο Université Paris 1 Panthéon–Σορβόννη, καθώς και στην ιστορία του Σουλτανάτου του Δελχί και της Αυτοκρατορίας των Μουγκάλ στο Jawaharlal Nehru Institute of Advanced Study στο Πανεπιστήμιο Τζαβαχαρλάλ Νεχρού στο Νέο Δελχί της Ινδίας.
O Σύρος υπήρξε μεταδιδακτορικός ερευνητής στην Ακαδημία της Φινλανδίας (2006–2008) και Ερευνητικός Εταίρος στο Finnish Centre of Excellence in Political Thought and Conceptual Change (2006–2011). Από το 2008 μέχρι το 2011 δίδαξε ως Επισκέπτης Επίκουρος Καθηγητής στη John U. Nef Committee on Social Thought και το 2010 διορίστηκε Ερευνητικός Εταίρος στο Martin Marty Center for the Advanced Study of Religion του Divinity School στο Πανεπιστήμιο του Σικάγο. Από το 2012 έως το 2017 εργάστηκε ως Ερευνητικός Εταίρος της Ακαδημίας της Φινλανδίας. Διηύθυνε τα ερευνητικά προγράμματα “Political Power in the Early Modern European and Islamic Worlds” (2014–2018) και “Giovanni Botero and the Comparative Study of Early Modern Forms of Government" (2012–2017) υπό την αιγίδα της Ακαδημίας της Φινλανδίας και διετέλεσε συντονιστής του δικτύου "Eurasian Empires, Public Space/Sphere, and Collective Identities at the Threshold of Modernity" υπό την αιγίδα της Joint Committee for Nordic Research Councils in the Humanities and Social Sciences (NOS–HS) (2014–2015).
Έχει διδάξει στα Πανεπιστήμια Stanford, McGill, στο Πανεπιστήμιο της Navarra (Ισπανία), στο Πανεπιστήμιο του Ελσίνκι καθώς και στην École Pratique des Hautes Études (Παρίσι). Το 2017–18 εκλήθη ως Επισκέπτης Καθηγητής από την Royal Netherlands Academy of Arts and Sciences (KNAW) και ως Descartes Senior Fellow στο Descartes Centre for the History and Philosophy of the Sciences and the Humanities από το Πανεπιστήμιο Utrecht. Έχει επίσης διδάξει συγκριτική πολιτική θεωρία και διαπολιτισμική ηγεσία στο Πανεπιστήμιο του Πεκίνου και στο Πανεπιστήμιο του Νανκάι στην Κίνα, στο Πανεπιστήμιο Sungkyunkwan στη Νότια Κορέα, στο Πανεπιστήμιο Waseda στην Ιαπωνία, καθώς και στο Al-Farabi Kazakh National University στο Καζακστάν.
Ο Σύρος έχει λάβει ερευνητικές υποτροφίες και έχει τιμηθεί με διακρίσεις από το Πανεπιστήμιο του Harvard, το Πανεπιστήμιο του Michigan, το Πανεπιστήμιο Columbia, το Πανεπιστήμιο της Pennsylvania, το Πανεπιστήμιο Princeton, το Πανεπιστήμιο της Notre Dame, τη Βασιλική Ακαδημία του Εδιμβούργου, το Waseda Institute for Advanced Study, το Εβραϊκό Πανεπιστήμιο της Ιερουσαλήμ, το Swedish Collegium for Advanced Study και το Alexander von Humboldt-Stiftung.
Είναι επίσης μέλος των ακαδημαϊκών επιτροπών του COST (European Cooperation in Science and Technology) Action CA18129 – Islamic Legacy: Narratives East, West, South, North of the Mediterranean (1350–1750) και CA18140 – People in Motion: Entangled Histories of Displacement across the Mediterranean (1492–1923). O Σύρος είναι επίσης μέλος των διεθνών ερευνητικών δικτύων Christians, Jews and Muslims in Medieval and Early Modern Europe (Πανεπιστήμιο του Ελσίνκι), Neutrality: Neutrality, Neutralism, and Nonalignment in International Relations (Πανεπιστήμιο Waseda) και Orthodoxy and Human Rights Scholars Project υπό την αιγίδα του Πανεπιστήμιο Fordham και του Henry Luce Foundation.
Ο Σύρος διευθύνει τις σειρές βιβλίων Edinburgh Studies in Comparative Political Theory and Intellectual History (Edinburgh University Press) και Medieval and Early Modern Europe and the World (Brepols). Τέλος, είναι μέλος συντακτικών επιτροπών διαφόρων σειρών βιβλίων και επιστημονικών περιοδικών, όπως Republics of Letters (Πανεπιστήμιο Stanford), Comparative Political Theory (Brill) και Conatus–Journal of Philosophy (Εθνικό και Καποδιστριακό Πανεπιστήμιο Αθηνών).
Παραπομπές
Κατηγορία:Πανεπιστημιακοί
Πορσούκ, Ουλουκισλά
Τοπικά προϊόντα
Στο χωριό παράγονται λαχανικά και φρούτα: Ντομάτες, αγγούρια, φασόλια, πατάτες, κρεμμύδια, πιπεριές, καλαμπόκι, αρακάς, ηλίανθος, φακές, λάχανο, κεράσι, βύσσινο, μήλο, ροδάκινο, αχλάδι, μουριά, βατόμουρο, σταφύλι, καρύδι, δαμάσκηνο, βερίκοκο.
Κοινότητα του χωριού
Κατηγορία:Χωριά της Τουρκίας
Travis
Οι Travis είναι Σκωτσέζικο εναλλακτικό ροκ συγκρότημα από τη Γλασκώβη, που αποτελείται από τους Φραν Χίλι (φωνή, κιθάρα, πιάνο), Ντάγκι Πέιν (μπάσο, δεύτερα φωνητικά), Άντι Ντάνλοπ (πρώτη κιθάρα, μπάντζο, πλήκτρα, δεύτερα φωνητικά) και Νηλ Πρίμροουζ (τύμπανα, κρουστά). Το όνομά τους, το εμπνεύστηκαν από τον κύριο χαρακτήρα της ταινίας Paris, Texas του Βιμ Βέντερς.
Στους Travis έχει απονεμηθεί δύο φορές το βραβείο του Βρετανικού συγκροτήματος της χρονιάς στα ετήσια BRIT awards, ενώ το 2000 το άλμπουμ τους The Man Who κατέκτησε το βραβείο για το Βρετανικό άλμπουμ της χρονιάς. Γενικά, θεωρείται πως οι Travis προετοίμασαν το έδαφος για μεταγενέστερα Βρετανικά συγκροτήματα όπως οι Coldplay, οι Keane και οι Snow Patrol. Έχουν κυκλοφορήσει επτά στούντιο άλμπουμ, με πρώτο το Good Feeling του 1997. Το τελευταίο τους άλμπουμ, με τίτλο Where You Stand, κυκλοφόρησε τον Μάρτιο του 2013, και έφτασε στην τρίτη θέση των Βρετανικών τσάρτς.
Η δημιουργία και τα πρώτα χρόνια (1990-1995)
Το σχήμα που μετεξελίχθηκε στους Travis αρχικά λεγόταν Running Red. Δημιουργήθηκε από τα αδέρφια Κρις και Τζέοφ Μάρτυν. Ο Άντι Ντάνλοπ, σχολικός φίλος τους, μπήκε στο συγκρότημα σαν κιθαρίστας, ενώ σύντομα προστέθηκε και ο Νηλ Πρίμροουζ στα τύμπανα. Το σχήμα ολοκληρώθηκε με την Κάθριν Μάξγουελ στα φωνητικά και μετονομάστηκε σε Glass Onion (Glass Onion ήταν το όνομα ενός τραγουδιού των Beatles). Μετά την αποχώρηση της Κάθριν, την άνοιξη του 1991, έψαξαν για νέο τραγουδιστή. Μέσω του Πρίμροουζ βρήκαν τον Φραν Χίλι, ο οποίος τότε ήταν σπουδαστής καλών τεχνών και δεν είχε ασχοληθεί ιδιαίτερα με την μουσική. Ο Χίλι μπήκε στο συγκρότημα μετά από μια ακρόαση. Αυτό έγινε τον καιρό που ο Χίλι γράφτηκε στη Σχολή Καλών Τεχνών της Γλασκώβης, το φθινόπωρο του 1991. Δύο χρόνια αργότερα, αφού έγινε η επιλογή του μουσικού τους στυλ, ο Χίλι εγκατέλειψε τη σχολή του, και εμπνευσμένος από τραγουδοποιούς όπως η Τζόνι Μίτσελ, άρχισε να γράφει τραγούδια. Με τους Κρις και Τζέοφ Μάρτυν στο μπάσο και στα πλήκτρα αντίστοιχα, το 1993, το πενταμελές συγκρότημα κυκλοφόρησε το The Glass Onion EP, το οποίο περιλάμβανε τα κομμάτια Dream On, The Day Before, Free Soul και Whenever She Comes Round. Κυκλοφόρησαν 500 αντίτυπα του EP, τα οποία πρόσφατα εκτιμήθηκαν σε £1.000 το καθένα. Τελικά, το συγκρότημα μετονομάστηκε σε Travis - από το χαρακτήρα που υποδύθηκε ο Χάρι Ντιν Στάντον στην ταινία Paris, Texas του Βιμ Βέντερς.
Αργότερα, το συγκρότημα κέρδισε σε ένα διαγωνισμό ταλέντων της Music In Scotland Trust, με έπαθλο £2.000. Αποφάσισαν με αυτά τα χρήματα να ταξιδέψουν Νέα Υόρκη για να μπορέσουν να συμμετάσχουν σε ένα σεμινάριο μουσικής. Εντούτοις, δύο εβδομάδες προτού αναχωρήσουν, τα χρήματα δόθηκαν αντί για αυτούς στον κατάλογο συγκροτημάτων της Music In Scotland Trust. Όταν ήρθε στα χέρια τους ένα αντίγραφο του καταλόγου, δεν συμπεριλαμβάνονταν καν μέσα σ' αυτόν. Σε μια επίσκεψη του στη Σκωτία, ο Αμερικανός παραγωγός Νίκο Μπόλας (ο οποίος είχε συνεργαστεί για πολύ καιρό με το Νιλ Γιανγκ και τους Rolling Stones), άκουσε στο ραδιοφωνικό σταθμό Radio Scotland μια συνέντευξη των Travis, και μερικά τραγούδια τους. Το αποτέλεσμα ήταν να πάει αμέσως να στο Περθ για να τους βρει. Αργότερα ο Χίλι γι' αυτήν την συνάντηση των Travis με τον Μπόλας είπε: "Μας είπε ότι ήμασταν εντελώς άσχετοι, μας πήρε στο στούντιο για τέσσερις ημέρες, και μας δίδαξε πώς να παίζουμε κατάλληλα, σαν συγκρότημα. Ήταν μπολσεβίκος, αγενής, και τυχοδιώκτης της Νέας Υόρκης. Δεν πίστεψε στους στίχους μου, και μου είπε να γράφω ότι πιστεύω και όχι να λέω ψέματα. Ήταν μια Μαίρη Πόππινς, μας ανακάτεψε." Τρία χρόνια αργότερα, όταν οι Travis έπαιξαν στη Νέα Υόρκη και αφιέρωσαν το All I Want to Do Is Rock (το πρώτο σινγκλ του συγκροτήματος) στον Μπόλας που ήταν στο ακροατήριο, αυτός έκλαψε.
Μετά τον ξαφνικό θάνατο του παππού του, ο γεμάτος θλίψη Χίλι κλείστηκε στον εαυτό του, και δεν μιλούσε σε κανέναν. Αφού συνήλθε μετά από μια εβδομάδα, έχοντας πλέον ένα σαφές όραμα για το ποία ήθελε να είναι η κατεύθυνση της μουσικής των Travis, ο Χίλι αποσυνδέθηκε με το μάνατζμεντ του συγκροτήματος, και έκανε ατζέντη τους τον Τζέοφ Μάρτυν που μέχρι τότε έπαιζε πλήκτρα. Ταυτόχρονα αντικατέστησε τον Κρις, με τον καλύτερό του φίλο, τον Ντάγκι Πέιν – άλλον ένα σπουδαστή καλών τεχνών. Το εντυπωσιακό είναι ότι ο Πέιν δεν είχε ακουμπήσει ποτέ μπάσο μέχρι τότε. Ο Πέιν άρχισε να εξασκείται ασταμάτητα στο μπάσο, και δύο εβδομάδες αργότερα το συγκρότημα έπαιξε για πρώτη φορά με το σημερινό του σχήμα στο Horse Shoe Bar.
Good Feeling (1996-1998)
Με τους Travis να έχουν περάσει τον τελευταίο τους χρόνο παίζοντας στο Horse Shoe Bar και στην ευρύτερη περιοχή της Γλασκώβης, ο Χίλι και ο Πέιν πήγαν στο Λονδίνο για να βρουν ένα μέρος για συναυλία, ένα μέρος για πρόβες, και ένα μάνατζερ - βρίσκοντας και τα τρία μέσα σε μια μέρα. Το συγκρότημα έδωσε την πρώτη του συναυλία στο Λονδίνο στο διάσημο Dublin Castle. Ένα ντέμο τους κατέληξε στον Άντυ ΜακΝτόναλντ, ιδιοκτήτη της ''Go! Discs Records και ιδρυτή της Independiente Records''. Οι Travis υπόγραψαν ένα συμβόλαιο για £100.000.
Το πρώτο άλμπουμ των Travis κυκλοφόρησε το 1997, και ήταν το Good Feeling, παραγωγή του Στηβ Λάιλιγουάιτ (γνωστού από την συνεργασία του με τους U2). Το άλμπουμ αυτό είναι η πιο ροκ και δυναμική ηχογράφηση που έχει κάνει το συγκρότημα μέχρι σήμερα. Ηχογραφημένο στα θρυλικά Bearsville Studios του Woodstock στη Νέα Υόρκη, το άλμπουμ περιλαμβάνει τα σινγκλς All I Want to Do Is Rock, U16 Girls, το Tied to the 90's, Happy και More Than Us. Το Good Feeling έφθασε στον αριθμό 9 των Βρετανικών τσαρτς, αλλά χωρίς να παίζεται πολύ από τους ραδιοφωνικούς σταθμούς, έπεσε σχετικά γρήγορα. Αν και ανακοίνωσε την άφιξη των Travis στη Βρετανική μουσική σκηνή, έλαβε εξαιρετικά θετικές κριτικές, και ουσιαστικά διεύρυνε την βάση των θαυμαστών των Travis, πούλησε μόνο 40.000 αντίτυπα. Μετά από την κυκλοφορία του, οι Travis περιόδευσαν εκτενώς, με τις ζωντανές τους εμφανίσεις –για τις οποίες οι Travis έγιναν διάσημοι- να ενισχύουν περαιτέρω τη φήμη τους. Στις περιοδείες τους περιέλαβαν και την υποστήριξη των Oasis σε διάφορες συναυλίες στη Βρετανία, μετά από τις οποίες ο Νόελ Γκάλλαχερ δήλωσε θαυμαστής τους.
The Man Who (1999-2000)
Το 1999 οι Travis κυκλοφόρησαν το δεύτερο άλμπουμ τους, The Man Who, σε παραγωγή του Νίγκελ Γόντριτς. Το The Man Who ηχογραφήθηκε κυρίως στη Γαλλία στα Abbey Road Studios στο Λονδίνο. Αν και έφτασε στον αριθμό 7 των τσαρτς, με το ραδιόφωνο να μην παίζει ιδιαίτερα τα σινγκλς, γρήγορα έπεσε χαμηλά. Το χειρότερο ήταν ότι πολλοί κριτικοί που είχαν παινέψει το ροκ Good Feeling, απαξίωσαν πλήρως τη προσπάθεια του συγκροτήματος για στροφή σε πιο μελωδικό και μελαγχολικό ήχο (π.χ. το ΝΜΕ έγραψε "Οι Travis θα γίνουν οι καλύτεροι όταν σταματήσουν να κάνουν λυπημένες, κλασικές ηχογραφήσεις"). Εντούτοις, όταν το άλμπουμ κατρακύλησε στο νούμερο 19, αυτό σταμάτησε. Ο κόσμος άρχισε να μαθαίνει αυθόρμητα από στόμα σε στόμα το σινγκλ Why Does It Always Rain on Me? και οι ραδιοφωνικοί σταθμοί άρχισαν να το παίζουν περισσότερο. Όλα αυτά αύξησαν την απήχηση και την προσοχή προς τους Travis, και το άλμπουμ άρχισε να επανέρχεται στα τσαρτς. Την ίδια χρονιά, στο Glastonbury Festival, όταν οι Travis ανέβηκαν στη σκηνή για να παίξουν το Why Does It Always Rain on Me? (που σημαίνει: Γιατί Πάντα Βρέχει Πάνω Μου;), και ενώ είχε πολλές ώρες να βρέξει, άρχισε να βρέχει με το που ακούστηκε ο πρώτος στίχος. Την επόμενη μέρα το περιστατικό γράφτηκε σε όλες τις εφημερίδες και μεταδόθηκε από την τηλεόραση. Το Why Does It Always Rain on Me? έγινε ύμνος, και γενικά άρχισε να παίζεται περισσότερο στο ραδιόφωνο αυτό και τα υπόλοιπα σινγκλς του άλμπουμ. Όλα αυτά οδήγησαν το The Man Who να ανέλθει στη θέση 1 των Βρετανικών τσαρτς. Τελικά το 2000, το άλμπουμ πήρε το Βραβείο για το καλύτερο άλμπουμ της χρονιάς στα BRIT awards, και οι Travis αυτό του καλύτερου συγκροτήματος. Το περιοδικό Music Week τους απένειμε τις ίδιες τιμές, ενώ στα βραβεία Ivor Novellos, οι Travis πήραν το Βραβείο του καλύτερου τραγουδοποιού και του καλύτερου σύγχρονου τραγουδιού. Μέχρι το 2001, υπολογίζεται πως μία στις οκτώ Βρετανικές οικογένειες είχαν από ένα αντίτυπο του The Man Who. Μετά την κυκλοφορία του The Man Who οι έκαναν Travis μια εκτενή παγκόσμια περιοδεία με 237 εμφανίσεις, συμμετέχοντας στο 2000 Glastonbury, στο T in the Park, στο V Festival, και σε μια περιοδεία στις Ηνωμένες Πολιτείες μαζί με τους Oasis. Το μελωδικό ύφος του The Man Who σφράγισε τον σημερινό ήχο της Μπριτ ποπ και ενέπνευσε ένα νέο κύμα Βρετανικών ροκ συγκροτημάτων, όπως οι Coldplay και οι Starsailor. Ο τίτλος The Man Who προέρχεται από το βιβλίο The Man Who Mistook His Wife for a Hat του Αμερικανού νευρολόγου Όλιβερ Σάκς. Τα περισσότερα από τα τραγούδια του άλμπουμ είχαν γραφτεί πριν κυκλοφορήσει Good Feeling. Τα Writing to Reach You, The Fear, και Luv γράφτηκαν το 1995/96, ενώ τα As You Are, Turn, και She's So Strange χρονολογούνται στο 1993, την εποχή του The Glass Onion EP.
The Invisible Band (2001-2002)
Εντούτοις, το 2002 τα πράγματα πράγματα πήραν μια δραματική τροπή για τους Travis. Το συγκρότημα παραλίγο να διαλυθεί μετά από ένα ατύχημα που είχε ο ντράμερ Νηλ Πρίμροουζ. Ο Πρίμροουζ έπεσε με δύναμη σε μια ρηχή πισίνα στη Γαλλία –κατά την περιοδεία του συγκροτήματος, σπάζοντας το λαιμό του. Το ατύχημα ήταν πολύ σοβαρό εξαιτίας της ζημίας που έγινε στην σπονδυλική του στήλη. Επίσης εάν δεν ήταν εκεί τα υπόλοιπα μέλη του συγκροτήματος, θα είχε πνίγει. Παρά τη σοβαρότητα του ατυχήματος, ο Πρίμροουζ από τότε έχει αναρρώσει πλήρως. Ο Χίλι αργότερα είπε για εκείνη την περίοδο: "Μικρές ρωγμές άρχισαν να εμφανίζονται το 2001, όταν περίπου κυκλοφόρησε το The Invisible Band. Δεν περιμέναμε το The Man Who να πάει τόσο καλά. Ήταν απότομη η συναισθηματική αλλαγή για μας. Όντας Σκωτσέζοι, είμαστε πολύ απρόθυμοι στο να γίνουμε διάσημοι αστέρες της ποπ. Είναι στο DNA μας το να μη μπορούμε να είμαστε μπρούτζινοι και επιδεικτικοί. Αλλά ξαφνικά, δεν ήμασταν πια το μικρό συγκρότημα στη Γλασκώβη. Έπρεπε απελπισμένα να ωριμάσουμε και να επαναξιολογηθούμε. Μετά από το ατύχημα του Νηλ παραλίγο να έρθει το τέλος για τους Travis -το συγκρότημα δεν θα μπορούσε να υπάρξει χωρίς ένα από τα τέσσερα μέλη- αλλά μας δόθηκε άλλη μια ευκαιρία."
12 Memories (2003)
Με τον Πρίμρουζ να έχει αναρρώσει, οι Travis ανασυγκροτήθηκαν. Πήγαν σε ένα εξοχικό σπίτι στο Κρήαρ της Δυτικής Σκωτίας, και έφτιαξαν ένα μικρό στούντιο. Για πάνω από δύο εβδομάδες, έψαξαν και τελικά βρήκαν τα εννέα τραγούδια που θα αποτελούσαν τη βάση του τέταρτου άλμπουμ τους, 12 Memories. Η παραγωγή ήταν από τους ίδιους τους Travis, καθώς και από τους Τσαντ Μπλέικ και Στηβ Όρτσαρντ. Το 12 Memories θεωρείται το πιο πολιτικοποιημένο και εσωστρεφές άλμπουμ του συγκροτήματος. Αν και αρχικά φάνηκε να ξένισε μερικούς θαυμαστές των Travis, γενικά το άλμπουμ έλαβε πολύ θετικές κριτικές (π.χ. ο Έλτον Τζον δήλωσε: "Φυσικά, έπειτα είναι οι Travis και το album τους 12 Memories. Το μόνο που έχετε να κάνετε, είναι να κάτσετε και να το ακούσετε ολόκληρο: πραγματικά θα σας ταξιδέψει. Είναι σαν τα παλιά άλμπουμ. Είναι σαν το Revolver των Beatles. Η φωνή και οι στίχοι του Φραν Χίλι είναι γοητευτικοί και όμορφοι"). Σινγκλς όπως το Re-Offender, τα πήγαν πολύ καλά στα Βρετανικά τσαρτς, και το ίδιο το άλμπουμ έφθασε στη θέση 3. Όμως οι Travis έχασαν έδαφος στις Ηνωμένες Πολιτείες, όπου οι Coldplay ήδη είχαν σημειώσει επιτυχία. Από τα ιδιαίτερα σημεία του άλμπουμ ήταν το τραγούδι The Beautiful Occupation, ένα αντιμιλιταριστικό κομμάτι που γράφτηκε ένα χρόνο πριν την εισβολή του στρατού των Ηνωμένων Πολιτειών και του Ηνωμένου Βασιλείου στο Ιράκ. Το Re-Offender ήταν ένα τραγούδι που μιλούσε για τη βία στο σπίτι, και το Some Sad Song (το κομμάτι μπόνους) ένα τραγούδι που ο Healy το έγραψε και το ηχογράφησε με μόνο όργανο το πιάνο. Το δημοφιλές Love Will Come Through αρχικά κυκλοφόρησε σαν "download single", για την ενίσχυση της Spinal Injuries Trust. Πολύ αργότερα, ο Χίλι είπε πως το άλμπουμ αυτό είχε να κάνει με την κατάθλιψη, και η κάθε μία από τις δώδεκα αναμνήσεις του (12 Memories πάει να πει 12 Αναμνήσεις), θα μπορούσε να είναι ένας λόγος για καταθλιπτική εμπειρία. Επίσης, αργότερα αποκαλύφθηκε πως οι Travis είχαν αποφασίσει να αργήσουν να κυκλοφορήσουν την επόμενη δισκογραφική τους δουλειά, μετά το 12 Memories.
Singles (2004-2005)
Το 2004 οι Travis ολοκλήρωσαν μια επιτυχημένη περιοδεία στις Ηνωμένες Πολιτείες και στην Ευρώπη, με τους Keane να ανοίγουν τις συναυλίες τους στην Βρετανία. Το Νοέμβριο του ίδιου χρόνου, κυκλοφόρησαν μια επιτυχημένη συλλογή με όλα τα σινγκλς τους, το Singles, όπου επίσης περιλάβανε ένα νέο σινγκλ, το Walking in the Sun και ένα κομμάτι, το The Distance, γραμμένο από τον Πέιν. Την κυκλοφορία αυτή, ακολούθησε μια σειρά από εμφανίσεις σε γνωστά κλάμπ της Βρετανίας, όπως το Cavern Club στο Λίβερπουλ, το Mean Fiddler στο Λονδίνο και το Barrowlands στη Γλασκώβη. Ενώ ήταν σε περιοδεία, έδωσαν μια σειρά από αυτοσχέδιες ακουστικές δημόσιες εμφανίσεις, συγκεντρώνοντας χρήματα για το φιλανθρωπική εφημερίδα The Big Issue. Εκτός από την περιοδεία, ήταν και οι επικεφαλής του 2005 Isle of Wight Festival και του T in the Park.
Στις 2 Ιουλίου 2005, οι Travis εμφανίστηκαν στο Live 8 στο Λονδίνο, και τέσσερις ημέρες αργότερα, στη συναυλία The Final Push στο Εδιμβούργο μπροστά σε 50.000 ανθρώπους. Οι Travis συμμετείχαν επίσης στην νέα ηχογράφηση του Do They Know It's Christmas? από το φιλανθρωπικό μουσικό σχήμα Band Aid 20 (ο Χίλι και ο φίλος του Νίγκελ Γκόντριτς παίζουν βασικούς ρόλους στους Band Aid 20). Ο Χίλι σαν μέλος της φιλανθρωπικής κίνησης Make Poverty History, έκανε δύο ταξίδια στο Σουδάν με τον οργανισμό Save the Children. Στις 13 Ιουλίου 2006, οι Travis κόλλησαν ένα γιγαντιαίο αυτοκόλλητο μπροστά στη πόρτα του σπιτιού του Βρετανού Πρωθυπουργού, Τόνι Μπλερ, που έγραφε: "Tony Blair - Some steps forward, much to do at the G8, make poverty history."
The Boy With No Name (2006-2007)
Οι Travis κυκλοφόρησαν το πέμπτο άλμπουμ τους, The Boy With No Name, στις 7 Μαΐου 2007. Ο Νίγκελ Γκόντριτς ήταν ο βασικός παραγωγός, με τον Μπράιαν Ήνο να έχει αναμιχθεί επίσης. Το άλμπουμ πήρε το όνομά του (Αγόρι Χωρίς Όνομα) από τον γιο του Χίλι, Κλέυ. Ο Φραν Χίλι και η σύζυγός του Νόρα δεν είχαν αποφασίσει ποιο θα ήταν το όνομα του μωρού μέχρι και μερικές βδομάδες μετά τη γέννησή του. Ο Χίλι παρομοίασε τη διαδικασία της δημιουργίας του άλμπουμ με "έξοδο από του δάσος", και είπε πως το συγκρότημα είναι πλέον σε "σε ένα καλό δρόμο" αντιπαραβάλλοντας με τη σκοτεινή διάθεση που περιέβαλλε το 12 Memories. Οι κριτικές με λίγες εξαιρέσεις, σε γενικές γραμμές ήταν θετικές.
Στις 19 Ιανουαρίου, ο Κρις Μάρτιν των Coldplay υποδέχτηκε πρώτος ένα νέο τραγούδι των Travis από το The Boy With No Name, το Big Chair, στο Radio 1. Ο Μάρτιν σχολίασε: "Θα τελειώσουμε την εκπομπή με μια απίστευτη αποκλειστικότητα. Είμαστε πολύ προνομιούχοι για να το παίξουμε! Είναι ένα νέο τραγούδι απ’ το συγκρότημα Travis: το συγκρότημα πρωτοπόρησε ώστε να δημιουργηθεί το δικό μου συγκρότημα καθώς και πολλά άλλα."
Το πρώτο σινγκλ του άλμπουμ, Closer, κυκλοφόρησε στις 23 Απριλίου 2007, και έφτασε στον αριθμό 10 των τσαρτς. Στο βιντεοκλίπ του έπαιξε ο ηθοποιός και φίλος του συγκροτήματος, Μπεν Στίλλερ, τον ρόλο του προϊσταμένου ενός σούπερ-μάρκετ. Ακολούθησαν τα σινγκλ Selfish Jean και το My Eyes. Ειδικά το Selfish Jean πήγε καλά παγκοσμίως.
Την κυκλοφορία του άλμπουμ ακολούθησε μια παγκόσμια περιοδεία, που τελείωσε με μια συναυλία στην Γλασκώβη, την πατρίδα του συγκροτήματος. Κατά την διάρκεια αυτής της περιοδείας οι Travis επισκέυτηκαν για πρώτη φορά μέρη όπως το Μπουένος Άιρες της Αργεντινής και το Σαντιάγκο της Χιλής.
Ode to J. Smith (2008-2012)
Μετά από μια σύντομη Βρετανική περιοδεία, κατά τη διάρκεια της οποίας οι Travis συγκέντρωσαν νέο υλικό, έγινε η ηχογράφηση του έκτου άλμπουμ τους, μέσα σε δύο μόνο βδομάδες, τον Φεβρουάριο/Μάρτιο του 2008. Για την ταχύτητα της ηχογράφησης του νέου άλμπουμ εμπνεύστηκαν την ταχύτητα και την απλότητα του Sgt. Pepper's Lonely Hearts Club Band των Beatles. Με την κυκλοφορία αυτή, το συγκρότημα πλέον αποδεσμεύτηκε με την Independiente.
Το άλμπουμ κυκλοφόρησε μέσω της δικής τους εταιρείας Red Telephone Box, με το βασικό σινγκλ Something Anything να κυκλοφορεί στις 15 Σεπτεμβρίου 2008. Δύο βδομάδες αργότερα στις 29 Σεπτεμβρίου, κυκλοφόρησε και το άλμπουμ. Οι Travis έκανε δώδεκα εμφανίσεις στη Βρετανία, από τις 22 Σεπτεμβρίου μέχρι τις 8 Οκτωβρίου που συνέπεσε με την κυκλοφορία του άλμπουμ. Οι κριτικές που έλαβε το άλμπουμ ήταν πάρα πολύ θετικές, με μερικές να το αποκαλούν την καλύτερη ηχογράφηση που έκαναν ποτέ οι Travis. Το δεύτερο σινγκλ, Song To Self κυκλοφόρησε στις 5 Ιανουαρίου 2009.
Τον Δεκέμβριο του 2008, το περιοδικό Q, στην θέση 28 της λίστας με τα αγαπημένα άλμπουμ των αναγνωστών για το 2008.
Στις 19 Ιανουαρίου 2010 κυκλοφόρησε ένα ζωντανό ακουστικό άλμπουμ από τον Φραν Χίλι και τον Άντι Ντάνλοπ
Το 2011 οι Travis επέστρεψαν για να ζωντανές εμφανίσεις. Έπαιξαν στο Maxidrom Festival στη Μόσχα, στο G! festival των Νησιών Φερόε και στο Rock'n Coke Festival στην Κωνσταντινούπολη. Στις 31 Οκτωβρίου, ο Χίλι έδωσε μια συναυλία στο Βερολίνο, μαζί με τον Τιμ Ράις-Όξλεϋ των Keane. Το 2012 έπαιξαν στο Sandance Festival στο Ντουμπάι, στο Norwegian Festival και στο Belladrum Festival.
Where You Stand (2013-2014)
Στις 20 Μαρτίου 2013, οι Travis κυκλοφόρησαν σαν πρώτο δείγμα από το επερχόμενο άλμπουμ τους, το κομμάτι Another Guy. Στις 30 Απριλίου κυκλοφόρησε το πρώτο σινγκλ, με τίτλο Where You Stand, ενώ στις 19 Αυγούστου κυκλοφόρησε και το άλμπουμ όπου είχε τον ίδιο τίτλο. Το νέο άλμπουμ έφτασε στην τρίτη θέση των Βρετανικών τσάρτς, ενώ στην Σκωτία ήταν νούμερο 1.
Everything At Once (2015-σήμερα)
Στις 25 Νοεμβρίου 2015, οι Travis κυκλοφόρησαν το πρώτο τους σίνγκλ, με τίτλο Everything At Once, από το νέο ομώνυμο άλμπουμ τους που θα κυκλοφορήσει μέσα στο 2016. Στο βίντεο του κομματιου, μαζί με τα μέλη του συγκροτήματος πρωταγωνιστεί και ο Γερμανός ηθοποιός Ντάνιελ Μπρουλ. Τον Ιανουάριο του 2016, κυκλοφόρησε το 3 Miles High, που αποτελεί και το δεύτερο σίνγκλ. Το βίντεο, γυρισμένο στο Βερολίνο, περιέχει και πλάνα μπροστά από το μνημείο του Έρνστ Τέλμαν.
Προσωπική κυκλοφορία
Ο τραγουδιστής των Travis, Φραν Χίλι, κυκλοφόρησε το πρώτο του προσωπικό άλμπουμ με το τίτλο Wreckorder, τον Οκτώβριο του 2010. Η ηχογράφηση του άλμπουμ έγινε στο Βερολίνο, τη Νέα Υόρκη και το Βερμόντ, σε παραγωγή του Έμερι Ντόμπινς, ο οποίος έχει συνεργαστεί και με την Πάττι Σμιθ. Στο άλμπουμ συμμετέχουν ο Πολ ΜακΚάρτνεϊ, η Νέκο Κέις και ο Τομ Χόμπντεν των Noah and the Whale.
B-Sides, Διασκευές και Άλλοι Καλλιτέχνες
Τα B-sides των Travis, ξεπερνούν αριθμητικώς τα κομμάτια που έχουν κυκλοφορήσει σε άλμπουμς. Μερικές φορές ακόμα και το ίδιο σινγκλ κυκλοφορεί με διαφορετικά B-sides. Οι Travis έχουν κάνει επίσης διάφορες διασκευές, οι οποίες είτε έχουν ηχογραφηθεί σαν B-sides για τα σινγκλς, είτε έχουν ερμηνευτεί ζωντανά. Στα τραγούδια που έχουν διασκευάσει οι Travis, περιλαμβάνονται τα παρακάτω: